CELEX: 32014D0807
Language: sl
Date: 2014-11-17 00:00:00
Title: 2014/807/EU: Izvedbeni sklep Komisije z dne 17. novembra 2014 o nekaterih začasnih zaščitnih ukrepih v zvezi z visoko patogeno aviarno influenco podtipa H5 v Združenem kraljestvu (notificirano pod dokumentarno številko C(2014) 8751)  Besedilo velja za EGP

19.11.2014   
               
               
                  SL
               
               
                  Uradni list Evropske unije
               
               
                  L 332/41
               
            
         IZVEDBENI SKLEP KOMISIJE
         z dne 17. novembra 2014
         o nekaterih začasnih zaščitnih ukrepih v zvezi z visoko patogeno aviarno influenco podtipa H5 v Združenem kraljestvu
         
            
               (notificirano pod dokumentarno številko C(2014) 8751)
            
         
         (Besedilo v angleškem jeziku je edino verodostojno)
         (Besedilo velja za EGP)
         
            (2014/807/EU)
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
         ob upoštevanju naslednjega:
         
                     (1)
                  
                  
                     Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulenci. Nizkopatogena oblika na splošno povzroča samo blage simptome, medtem ko visokopatogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.
                  
               
                     (2)
                  
                  
                     Aviarna influenca prizadene predvsem ptice, vendar se lahko z njo v nekaterih okoliščinah okužijo tudi ljudje, čeprav je tveganje na splošno zelo nizko.
                  
               
                     (3)
                  
                  
                     Ob izbruhu aviarne influence obstaja tveganje, da se povzročitelj bolezni razširi na druga gospodarstva, kjer gojijo perutnino ali druge ptice v ujetništvu. Posledično se lahko s trgovino z živimi pticami ali njihovimi proizvodi razširi tudi iz ene države članice v drugo državo članico ali v tretje države.
                  
               
                     (4)
                  
                  
                     Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visokopatogene aviarne influence.
                  
               
                     (5)
                  
                  
                     Združeno kraljestvo je Komisijo obvestilo o izbruhu visokopatogene aviarne influence podtipa H5 na gospodarstvu na svojem ozemlju, kjer gojijo perutnino ali druge ptice v ujetništvu, ter nemudoma uvedlo ukrepe v skladu z Direktivo 2005/94/ES, vključno z vzpostavitvijo okuženih in ogroženih območij.
                  
               
                     (6)
                  
                  
                     Komisija je v sodelovanju z Združenim kraljestvom preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od dejanskega gospodarstva, na katerem je bil potrjen izbruh.
                  
               
                     (7)
                  
                  
                     Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Združenim kraljestvom nemudoma opredeliti okužena in ogrožena območja v navedeni državi članici.
                  
               
                     (8)
                  
                  
                     Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu opredeliti okužena in ogrožena območja v Združenem kraljestvu, kjer se uporabljajo nadzorni ukrepi za zdravje živali iz Direktive 2005/94/ES, ter določiti trajanje navedene regionalizacije.
                  
               
                     (9)
                  
                  
                     Ta sklep se ponovno pregleda na naslednji seji Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Združeno kraljestvo zagotovi, da okužena in ogrožena območja, vzpostavljena v skladu s členom 16(1) Direktive 2005/94/ES, obsegajo vsaj okužena in ogrožena območja iz delov A in B Priloge k temu sklepu.
         
         
            Člen 2
            Ta sklep se uporablja do 22. decembra 2014.
         
         
            Člen 3
            Ta sklep je naslovljen na Združeno kraljestvo Velika Britanija in Severna Irska.
         
         
            V Bruslju, 17. novembra 2014
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
      
      
         
            PRILOGA
            DEL A
            Okuženo območje, kot je navedeno v členu 1:
            
                        ISO oznaka države
                     
                     
                        Država članica
                     
                     
                        Oznaka
                        (če je na voljo)
                     
                     
                        Ime
                     
                  
                        UK
                     
                     
                        Združeno kraljestvo
                     
                     
                        ADNS oznaka
                     
                     
                        Območje zajema:
                     
                  
                         
                     
                     
                         
                     
                     
                        00053 
                     
                     
                        Tisti del okrožja East Riding v grofiji Yorkshire, ki je zajet v krogu s polmerom 3 kilometrov s središčem na geografski koordinati TA0654959548. Geografska koordinata je določena na podlagi katastrske izmere po karti Landranger 1: 100 000 .
                     
                  DEL B
            Ogroženo območje, kot je navedeno v členu 1:
            
                        ISO oznaka države
                     
                     
                        Država članica
                     
                     
                        Oznaka
                        (če je na voljo)
                     
                     
                        Ime
                     
                  
                        UK
                     
                     
                        Združeno kraljestvo
                     
                     
                        ADNS oznaka
                     
                     
                        Območje zajema:
                     
                  
                         
                     
                     
                         
                     
                     
                        00053 
                     
                     
                        Območje dela okrožja East Riding v grofiji Yorkshire, ki je večje od območja, opisanega pod okuženim območjem, in ki je znotraj kroga s polmerom 10 kilometrov s središčem na geografski koordinati TA0654959548. Geografska koordinata je določena na podlagi katastrske izmere po karti Landranger 1: 100 000 .